ועדת הכלכלה, כנסת 15, פרוטוקול מספר 435, 2002-03-12 10:00

מוזמנים: שלמה אלישר מנהל אגף תכ"ל, משרד התחבורה עדה וייס,עו"ד סגנית בכירה ליועץ המשפטי, משרד התחבורה אבי נוב משרד האוצר פיני מור עוזר מנכ"ל משרד העליה והקליטה חיים עטר יו"ר ארגון המוניות בי-ם דן שטפל איגוד נהגי המוניות השכירים ארי רייף איגוד נהגי המוניות השכירים ישראל בן עמי איגוד נהגי המוניות השכירים שמואל גרינברג איגוד נהגי המוניות השכירים

קצרנית: תקנות התעבורה (תיקון מס' 4), התשס"ב-2001.

אברהם פורז: תקנות התעבורה (תיקון מס' 4).

אברהם פורז: הגברת וייס, מה אתם רוצים מאיתנו הפעם?

עדה וייס: לאור התיקון בפקודת התעבורה שמאפשר לעולים חדשים שעיסוקם העיקרי הוא בנהיגת מונית לשלם אגרה מופחתת.

עדה וייס: .

אברהם פורז: נעבור תקנה תקנה.

אברהם פורז: "בתקנה 529 לתקנות התעבורה, התשכ"א- 1961, (להלן –התקנות העיקריות).

אברהם פורז: .

אברהם פורז: " מה אומרת התקנה העיקרית?

עדה וייס: "מי שהוא בעל רשיון בר תוקף למונית ונהג בישראל במונית כעיסוק עיקרי במשך 6 שנים לפחות שקדמו למועד בקשת הבקשה, ולא קיבל מעולם רשיון להפעלת מונית מהמפקח, למעט רשיון שהועבר אליו לפי סעיף 14.."

אברהם פורז: אוקיי, במקום זה יבוא משך תקופה של 5 שנים לפחות, ממנה שנתיים וחצי לפחות בישראל.

אברהם פורז: הורדנו באופן כללי מ6 ל-5, ולגבי עולים חדשים אמרנו שהתקופה יכולה להיות חציה בחו"ל וחציה פה.

עדה וייס: זה הפקודה אומרת היום.

אברהם פורז: התקנה הזאת מאושרת.

שלמה בן-עמי: אני לא יודע אם אדוני יודע מה קורה בענף.

שלמה בן-עמי: היום יש 17 אלף מספרים.

אברהם פורז: הוא מקבל את זה בחינם?

עדה וייס: הוא קונה את זה במעל ל-120 אלף שקל.

אברהם פורז: לעומת כמה?

עדה וייס: 170 אלף.

אברהם פורז: זאת אומרת מורידים 50 אלף שקל.

שלמה בן-עמי: אני לא נגד העולים החדשים, אבל אני מעוניין לשמור על הפרנסה שלי.

שלמה בן-עמי: אם התקנה הזאת תצא לאור, אני מעריך שכמה אלפי מספרים בשנה.

שלמה בן-עמי: .

אברהם פורז: כמה עולים נהגו במונית בחו"ל שנתיים וחצי לפני עלייתם?

שלמה בן-עמי: אין לי סטטיסטיקה.

אברהם פורז: איך מוכיחים את זה?

אברהם פורז: הגברת וייס, היום כל אחד יכול ב-170 אלף שקל לקבל רשיון למספר ירוק?

שלמה בן-עמי: הוא יכול לקבל 100 מספרים.

שלמה בן-עמי: סבתא שלי, שהיא בת 90 ואין לה רשיון, יכולה ללכת ולקנות 100 מספרים ב170 אלף שקל.

אברהם פורז: האם, לדעתך, העובדה שגם עולה חדש וגם נהג ותיק יוכלו לקנות בהנחה של 50 אלף שקל, זה דבר שישנה את התמונה?

שלמה בן-עמי: ישנה את התמונה.

שלמה בן-עמי: ככל שאתה מוריד את הסף, ככה יותר אנשים ייכנסו למערכת הזאת.

שלמה בן-עמי: אין ענף תעסוקה במדינת ישראל, לדעתי, שיש בו תחלופה כה גדולה כמו בענף המוניות.

שלמה בן-עמי: למראית עין כל אחד חושב שיש פרנסה.

אברהם פורז: תגיד לי, אפשר לקנות מספר ירוק שלא מהמדינה?

שלמה בן-עמי: כן.

אברהם פורז: נניח שאני רוצה מספר ירוק.

אברהם פורז: מה היתרונות שלי בלקנות מהמדינה ב-170 אלף שקל, ומה היתרונות בללכת לקנות ממישהו אחר את המספר?

ארי רייף: אדם שלא מרוויח את כל הכסף מהמדינה ויש לו כסף בצד, יכול לקחת 50 אלף שקל ולהלבין אותם.

ארי רייף: איך הוא עושה את זה?

ארי רייף: עולה חדש שקונה מספר ב-120 אלף שקל, יכול מחר בבוקר למכור את המספר למתווך.

ארי רייף: אם לאותו עולה חדש אין את הכסף הזה, הוא יכול לבוא למתווך ולהגיד שיקנה בשבילו.

ארי רייף: .

אברהם פורז: כלומר הוא יקנה בשבילו והם ירוויחו 50 אלף שקל.

ארי רייף: זה מה שקורה היום בתל-אביב.

ארי רייף: אדם שלא רוצה לשלם 170 אלף שקל, יכול לקבל חשבונית על 120 אלף דרך מתווך.

אברהם פורז: אבל האם הוא לא צריך להוכיח שהוא נהג שנתיים וחצי בישראל?

אברהם פורז: הגברת וייס, האם די בזה שיש רשיון למונית,או צריך להוכיח שהוא עבד שנתיים וחצי?

עדה וייס: צריך להוכיח רציפות בנהיגת מונית כעיסוק עיקרי.

אברהם פורז: זה שולל את הטענה שלכם, כי הוא לא יעבוד שנתיים וחצי בנהיגת מונית רק בשביל להרוויח.

אברהם פורז: .

שלמה בן-עמי: אני עבדתי 14 שנים עד שקיבלתי מספר מהמדינה.

אברהם פורז: חינם לגמרי?

שלמה בן-עמי: שילמתי 130 אלף שקל בשנת 1993.

חיים עטר: אנחנו ישבנו עם אלכס לנגר ועדה וייס בקשר לסיפור הזה.

חיים עטר: בקשר לעולים החדשים אמרנו שנמצא מנגנון כדי לאכוף את זה.

חיים עטר: אנחנו יודעים כולנו שלהביא אישורים מחוץ לארץ, בעיקר מרוסיה.

חיים עטר: .

אברהם פורז: עזוב את חו"ל, איך בארץ?

חיים עטר: כל אחד בארץ צריך להביא או תלושי משכורת או אישור מבעל המונית, כולל תצהיר, עם תקופות וזמנים מתי הוא עבד.

חיים עטר: אני יושב בוועדה שמאשרת.

חיים עטר: מחוץ לארץ אפשר להביא מה שרוצים.

חיים עטר: אף אחד לא יכול לאכוף את השנתיים וחצי, ולכן החלטנו שמשרד התחבורה יקים מנגנון, בשיתוף אירגון המוניות, כדי לחשוב איך אוכפים את זה.

חיים עטר: עד היום זה לא קרה.

חיים עטר: עכשיו אנחנו באים לאשר את זה.

אברהם פורז: איך בודקים אם מישהו נהג בארץ שנתיים וחצי?

חיים עטר: על ידי תלושי משכורות, מע"מ, ביטוח לאומי או אצל מי הוא עבד.

חיים עטר: מזמנים את בעל המונית לוועדה.

שלמה בן-עמי: הוא צריך להביא אישור ממס הכנסה שהוא שילם בתור נהג מונית.

אברהם פורז: לגבי חוץ לארץ אנחנו יודעים שאי אפשר לפקח.

אברהם פורז: האם לא ראוי שלגבי מי שהוא עולה חדש ונהג שנתיים וחצי בארץ וטוען גם שהוא היה נהג מונית בחו"ל, ניתן 50 אלף שקל הנחה ברכישת מספר ירוק?

חיים עטר: אם הוא טוען שהוא עובד פה שנתיים וחצי בחנות מכולת ועבד בחנות מכולת גם בחו"ל גם תתן לו?

שלמה בן-עמי: למה אתה נותן לו מתנה?

חיים עטר: למה המדינה צריכה לתת מתנה בגלל שהוא עבד בחו"ל כנהג מונית?

אברהם פורז: אוקיי, בוא נניח שהוא לא עבד בחו"ל כנהג מונית.

אברהם פורז: אם הוא עובד בארץ 6 שנים הוא מקבל הנחה?

חיים עטר: 5 שנים.

חיים עטר: דרך אגב, זה לא הזמן להוריד ל-5 שנים.

חיים עטר: אני מבקש לדחות את זה לפחות בשנה.

חיים עטר: אני הסכמתי עם משרד התחבורה ל-5 לפני שנה.

חיים עטר: אני לא חושב שזה מתאים במצב הכלכלי היום.

חיים עטר: הענף הזה ייהרס.

אברהם פורז: מי שנכנס כנהג מונית יודע שהוא מתחרה באחרים, אבל אם הוא יודע שהענף בשפל?

שמואל גרינברג: הוא לא יודע.

חיים עטר: הוא לא יודע את זה.

חיים עטר: הוא חושב שבמונית עושים מאות שקלים.

חיים עטר: אני נהג מונית 25 שנים.

חיים עטר: המצב היום לא טוב.

פיני מור: אני חייב לומר משהו בשם העולים.

פיני מור: עולה שמגיע למדינת ישראל לא עושה שיקולים מה מצב הכלכלה פה.

פיני מור: אם הוא היה נהג מונית בעברו, הוא לא מתחיל לעשות חישובים אם הוא כן עולה או לא עולה.

פיני מור: הוא עולה מתוך הנחה שמה שהוא עשה שם הוא ימשיך לעשות פה, אלא אם הוא ימצא משהו יותר טוב.

פיני מור: לכן אנחנו באים לקראת העולים.

פיני מור: אנחנו רוצים לתת את המקסימום על-מנת שהעולה ישתלב.

אברהם פורז: עולה שמחליט לפתוח עסק עצמאי.

פיני מור: אנחנו עוזרים לו.

פיני מור: אם המדינה תעזור לו בדרך א' או בדרך ב', זה היינו אך לגביו.

חיים עטר: תן לו הלוואה.

אברהם פורז: האם במקרה כזה לא עדיף שתעזרו לו בהלוואה?

אברהם פורז: למה הוא צריך לקבל הנחה ברכישה?

פיני מור: כאן מתחיל הויכוח מי יממן את זה.

אברהם פורז: הרי זה ברור שאותו דבר שקיבלת ב-120 אחרי יום שווה 170.

פיני מור: אתה יכול להגיד את זה לגבי דירות שמקבלים היום ולגבי כל הטבה שמקבל עולה.

אברהם פורז: בדירות יש משכנתאות.

פיני מור: אפשר להגיד את זה לגבי כל דבר.

אברהם פורז: הגברת וייס, מי החליט על המודל החדש הזה עם העולים?

עדה וייס: זה חקיקה ראשית של הכנסת.

עדה וייס: זה תיקון לפקודת התעבורה במסגרת חוק ההסדרים.

שלמה בן-עמי: אדוני היושב-ראש, אני אביא דוגמה של חייל שהשתחרר מסיירת בצנחנים ועבד במונית, לעומת עולה חדש.

שלמה בן-עמי: חייל צריך לעבוד 5 שנים, ועולה, לעומת זאת, אחרי שנתיים וחצי מקבל מתנה של 50 אלף שקל מהמדינה.

אברהם פורז: רבותי, זה חוק שעבר בכנסת.

אברהם פורז: אולי לא הייתם מודעים לזה.

אברהם פורז: ידינו כבולות.

אברהם פורז: יש פה חוק שהתקבל.

אברהם פורז: התקנה מיישמת אותו.

שלמה בן-עמי: אולי אפשר לדחות את זה לשנתיים.

אברהם פורז: ממתי החוק הזה?

עדה וייס: לפני שנה.

אברהם פורז: זה עדיין לא הופעל?

עדה וייס: לא.

אברהם פורז: התקנות אומרות איך מוכיחים את השנתיים וחצי בחו"ל.

אברהם פורז: כל היתר נקבע בחקיקה ראשית.

חיים עטר: בזמנו היתה הצעה שמי שקיבל מספר מהמדינה יהיה לו אדום לבן מסביב למספר והוא לא יוכל למכור או להשכיר את המספר למשך 3 שנים.

שלמה אלישר: ואם מחר הוא ימצא תעסוקה אחרת?

חיים עטר: שיחזיר את זה למדינה.

חיים עטר: זה כדי שלא תהיה ספסרות.

אברהם פורז: אין להם סמכות.

אברהם פורז: החוק אומר שמוכרים לו ב-120 אלף.

אברהם פורז: 2.

אברהם פורז: "בתקנה 531 (ב) לתקנות העיקריות – (1) בפסקה (3), במקום "ב-6 השנים" יבוא "ב-5 השנים"; (2) אחרי פסקה (5) יבוא: "(6) מבקש שעיסוקו העיקרי כולל עבודה בפועל בנהיגת מונית בחוץ לארץ יצרף לבקשתו גם מסמכים אלה: (א) רשיון נהיגה במונית שניתן לו מאת הרשות המוסמכת לכך במדינה שבה הוצא הרשיון; (ב) תצהיר בדבר עיסוקו כנהג מונית בחוץ לארץ; (ג) אישורים על עיסוקו כנהג מונית בחוץ לארץ; (ד) כל אישור אחר שיידרוש יושב ראש ועדת המוניות.

אברהם פורז: "

יוסי לביא: כל המנגנון הזה גובש ביחד עם יושבת-ראש ועדת המוניות, שופטת בדימוס.

יוסי לביא: אנחנו בדקנו את כל האפשרויות כיצד להביא את ההוכחות מחו"ל.

יוסי לביא: יש תחנות מוניות בכל מיני מקומות בחו"ל.

יוסי לביא: אותו עולה צריך להביא אישורים שהוא עבד באותם מקומות.

יוסי לביא: מאחר שיושבת ראש ועדת המוניות היא שופטת, השארנו לשיקול דעתה נושאים מסויימים.

אברהם פורז: ידינו כבולות.

אברהם פורז: אנחנו בסך הכל צריכים ליישם חוק שהתקבל בכנסת, שאומר איך בודקים שהוא נסע שנתיים וחצי בחו"ל.

אברהם פורז: הוועדה מבקשת ממנו להראות את הדברים הבאים: 1.

אברהם פורז: שיש לו רשיון נהיגה מחו"ל.

אברהם פורז: 2.

אברהם פורז: תצהיר על כך שהוא עסק בחו"ל בתור נהג מונית.

אברהם פורז: 3.

אברהם פורז: אישורים על עיסוקיו כנהג מונית בחו"ל 4.

אברהם פורז: כל אישור אחר שידרוש יושב-ראש הוועדה.

אברהם פורז: זה חוק שהתקבל בוועדת הכספים.

אברהם פורז: אני לא יכול לבטל אותו או לשנות אותו.

שלמה בן-עמי: אדוני, האם אתה יכול לדחות את היישום?

אברהם פורז: לא.

אברהם פורז: זה לא הגון אם אני אעכב את זה אחרי שכבר חוקק חוק שאומר שעולה חדש יכול לקבל אחרי שנתיים וחצי בארץ.

שלמה בן-עמי: אבל עושים את זה בכנסת.

יוסי לביא: במידה ויש איזה שהוא חשש שהאישורים שניתנו מזוייפים, אנחנו מעבירים את זה לטיפול קצין הביטחון של המשרד ומשם גם למשטרה.

יוסי לביא: יש מנגנון שבודק את זה.

אברהם פורז: אנחנו נאשר את התקנות האלה ל-9 חודשים.

אברהם פורז: אתם תוכלו לבדוק במהלך התקופה הזאת את אלה שקיבלו רשיון מונית לפי השיטה הזאת.

אברהם פורז: אם יסתבר לנו שיש איזה שהוא שימוש לרעה, נצטרך אולי לשנות את החוק.

חיים עטר: בעוד 9 חודשים אני אביא הרבה הוכחות.

אברהם פורז: אני נגד ההסדרים האלה על בסיס פרטני.

אברהם פורז: אני חושב שאם מישהו רוצה לפתוח עסק – מונית, אוטובוס – זה לא צריך לבוא על חשבון האגרה.

אברהם פורז: האגרה צריכה להיות אחידה לכולם.

אברהם פורז: מטרתה של אגרה גבוהה היא לשמור על מחיר המספר הירוק, כי חלק מהאנשים קנו אותו בכסף.

דן שטפל: כשמקבל מישהו את הזכות הציבורית והזכות הזאת מתחילה להתגלגל, יש עליה הרבה אנשים שמרוויחים.

דן שטפל: המדינה לא שמה יד על הספסרות.

דן שטפל: הספסרות הזאת זה הנגע שלנו.

אברהם פורז: אם הוא משלם 120 במקום 170 אז הוא קיבל הנחה של שליש.

אברהם פורז: אם מדברים על 400 אז הוא קיבל 130 דולר לחודש.

שלמה בן-עמי: אבל למה הוא יותר טוב מבחור שהשתחרר מהצבא?

אברהם פורז: הגברת וייס, אנחנו נאשר ל-9 חודשים ובעוד 9 חודשים תבואו לפה עם נתונים.

אברהם פורז: אני רוצה לראות כמה מהם התמידו ולא מכרו את הזכות.

אברהם פורז: אם לי יש מספר ירוק אני יכול להשכיר אותו?

שלמה בן-עמי: אף אחד לא ידע, כי המספר של המונית נשאר על שמך.

חיים עטר: 80% מזה אפשר.

שלמה בן-עמי: איך?

חיים עטר: כי כל המספרים אצל המתווכים.

שלמה בן-עמי: המתווכים ישתפו איתך פעולה?

חיים עטר: נבקש.

אברהם פורז: אתם תהיו השוטרים.

שלמה בן-עמי: לא יכולים.

חיים עטר: לגבי המכירה אפשר לדעת.

ארי רייף: אני מציע שיעשו מעקב על מי שקיבל זכות ציבורית ומכר.

אברהם פורז: הגברת וייס, האם את יכולה להעביר לנו תוך חודש מהיום נתונים על אלה שקיבלו בשנתיים האחרונות רשיון בהנחה ומכרו את הזכות?

יוסי לביא: אני יכול לדעת כמה מכרו, אבל אני לא יכול לדעת איך הוא קיבל את זה.

אברהם פורז: אוקיי, נראה כמה מכרו.

אברהם פורז: המטרה היתה שלנהג מונית ותיק יהיה מספר ירוק משלו.

שלמה אלישר: אם הוא משכיר אתה לא תדע.

אברהם פורז: אני רוצה לדעת כמה מאלה שקנו בהנחה בשנתיים האחרונות מכרו.

יוסי לביא: אני יכול לדעת באופן כללי, אני לא יכול לדעת אם זה היה בהנחה או לא בהנחה.

אברהם פורז: אתה לא יכול להצליב את אלה שמכרו עם אלה שקיבלו הנחה?

יוסי לביא: אנחנו לא יודעים.

אברהם פורז: אין פרוטוקול של ועדה?

אברהם פורז: אין רישומים?

יוסי לביא: יש פרוטוקול, אבל.

יוסי לביא: .

אברהם פורז: צריך לעשות הצלבה.

אברהם פורז: כמה מספרים חדשים יוצאים בשנה?

יוסי לביא: 1200.

חיים עטר: בשנה האחרונה יצאו 2000.

אברהם פורז: אז אין בעיה.

שלמה בן-עמי: הדבר הזה הרבה יותר גדול, אדוני היושב-ראש.

יוסי לביא: אני אומר 1200.

שלמה בן-עמי: אנחנו אומרים שיש הרבה.

אברהם פורז: התשובה צריכה להיות אצלכם.

אברהם פורז: אולי היא ממוחשבת, אולי היא ידנית, אבל מישהו צריך להוציא את הרשימה כמה מאלה שקיבלו רשיונות בהנחה מכרו אותם.

אברהם פורז: זה יתן לנו אינדיקציה.

אברהם פורז: התקנות מאושרת.

אברהם פורז: תודה רבה לכם.